Curs valutar BNR, luni, 4 martie 2024. Banca Națională a României (BNR) publică, în fiecare zi lucrătoare, la ora 13.00, rezultatul ședinței de tranzacționare a valutelor din ziua respectivă.
FANATIK.ro vă pune la dispoziție cele mai recente cotații ale principalelor monede străine și cu cea a gramului de aur. Moneda unică europeană păstrează un avans față de dolarul american. De asemenea, euro rămâne foarte aproape de pragul psihologic de 5 lei pentru o unitate.
Cursul valutar BNR se calculează prin cumularea mediilor aritmetice de la cursurile de schimb ale celor mai mari 10 bănci din sistemul bancar românesc. Până aflăm ce s-a întâmplat în ședința de tranzacționare de luni, să recapitulăm rezultatele ședinței precedente.
În ședința de vineri, 1 martie, moneda unică europeană s-a apreciat față de cotația stabilită în ședința de tranzacționare anterioară, euro ajungând la o valoare de 4,9699 lei pentru o unitate.
Creșterea față de ședință de tranzacționare de joi a fost de 0,0009 unități. Moneda unică europeană a atins maximul istoric în 19 mai 2023, când un euro a fost cotat la valoarea de 4,9783 lei.
Moneda americană a crescut și ea în raport cu leul în ședința de tranzacționare de vineri. Cu o apreciere de 0,0161 lei față de ședința precedentă, moneda americană a ajuns la valoarea de 4,5984 lei.
Dolarul american este la o distanță de 0,3715 unități față de euro. Maximul istoric, pentru dolar a fost înregistrat pe data de 28 septembrie 2022, când moneda americană a fost cotată de BNR la 5,1794 lei.
Spre deosebire de euro și dolar, francul elvețian a evoluat în scădere pierzând în ședința de vineri 0,0159 unități, ajungând până la o cotație de 5,1913 lei. Cotația monedei elvețiene se situează în continuare peste cea a euro și dolarului american.
Moneda britanică în schimb a câștigat teren. Lira sterlină a înregistrat o scumpire în raport cu moneda națională, câștigând vineri 0,0061 unități față de ședința de tranzacționare precedentă, pentru a se opri la o cotație de 5,8083 lei.
Gramul de aur s-a scumpit din nou în ședința de vineri, fiind cu 4,3541 lei mai scump față de cotația din ziua de joi, până la 303,5750 lei. Maximul istoric al cotației pentru metalul prețios a fost înregistrat luni, 4 decembrie 2023, când a fost tranzacționat la 303,8212 lei.
Banca Națională a României anunță un nou curs valutar în fiecare zi, exceptând zilele de week-end și sărbătorile legale. Românii pot afla, așadar, în zilele lucrătoare, după ora 13:00, cum au evoluat principalele valute internaționale, precum și cotația gramului de aur.